"सर जी| मैं तो अपने बच्चे की पढ़ाई के बारे में जानने आया था|" वह लाचार होकर बोला तो मास्टर जी को भिनकते देर नहीं लगी, “अरे फ्री के सौदागरों, मैंने उसकी पढ़ाई पूरी होने से पहले ही उसका रोजगार पक्का कर दिया| इस स्कूल में दो दुनी चार जान कर वो क्या हर रोज तुझे अंडे दे दिया करेगा| जा अब सिर मत खा, अभी मुझे हाजिरी लगाकर जरूरी काम के लिए निकलना भी है| मेरी बात, तेरे समझ में आ गयी हो तो फिर कभी फुर्सत में आना, तेरे बच्चे को ही नहीं तुझे भी दो दुनी चार का पहाड़ा अच्छी तरह से रटवा दूंगा|”